Селезнёв, Геннадий Николаевич
Селезнёв Генна́дий Никола́евич (вина 1947 шеран 6 ноябрехь, Серов, Свердловскан область, РСФСР, ССРС — велла 2015 шеран 19 июлехь, Москох, Росси) — советийн а, российн а пачхьалкхан, политикин гӀуллакххо. ССКП ЦК декъахо (1990—1991), РФ шолгӀа а, кхоалгӀа кхайкхаман Пачхьалкхан думин председатель (1996—2003), РФ хьалхарчу йеа кхайкхаман Пачхьалкхан думин депутат (1993—2007). Аьрру политикин « Росси денйаран» парти коьллинарг, Мособлбанкан директорийн кхеташонан председатель (2009—2014), Дуьненайукъара «Цхьаьна» телекинофоруман председатель. Президент Федерации конного спорта России (2005—2010). 1980 - 1993 шерийн муьрехь «Комсомолан бакъдерг», «Хьехархочун газет», «Бакъдерг» газетийн коьрта редактор. Коммунистел тӀаьхьарчу Россехь Селезнёв вара уггаре лакхара коммунист, 8 шарахь гергга лаьттира пачхьалкхан тӀегӀанера доьалгӀачу даржехь, цуьнца цхьаьна 1996—2002 шерашкахь вара РФКП ЦК Президиуман декъахо. Баьржинчу маххадорца, хаъал дакъалаьцна российн парламентаризм хӀоттарехь.